11. ΝΟΜΟΘΕΤ. ΔΙΑΤΑΓΜΑ υπ’ αριθ. 3976 της 13/18 Σεπτ. 1959 Περί ρυθμίσεως ζητημάτων σχετιζομένων προς τα είδη μονοπωλίου. Άρθρ.1.-1.Εξουσιοδοτείται ο Υπουργός των Οικονομικών όπως δια συμβάσεως συναφθησομένης εντός δύο μηνών από της δημοσιεύσεως του παρόντος μετά της Εταιρείας Διαχειρίσεως των ειδών του Μονοπωλίου Ελληνικού Δημοσίου, παρατείνη την ισχύν της μεταξύ του Ελληνικού Δημοσίου και της Εταιρείας ταύτης από 29 Αυγ. 1936 συμβάσεως περί διαχειρίσεως των μονοπωλιακών ειδών ως αύτη ισχύει μετά τας γενομένας τροποποιήσεις και συμπληρώσεις δια μεταγενεστέρων ειδικών συμβάσεων. Η παράτασις γενήσεται δια χρονικόν διάστημα δέκα ετών από της λήξεως της προθεσμίας της τασσομένης δια της από 30 Δεκ. 1957 συμβάσεως ήτοι δια το από 1ης Ιαν. 1960 μέχρι της 31 Δεκ. 1969 χρονικόν διάστημα και υπό τους ισχύοντας ιδίους όρους των εν ισχύϊ συμβάσεων. Η αμοιβή της Εταιρείας δεν δύναται να ορισθή εις ποσόν ανώτερον των δρχ. 1.400.000 ετησίως. 2.Αι δυνάμει του παρόντος Νόμου συναφθησόμεναι μεταξύ του Ελληνικού Δημοσίου και της Εταιρείας Διαχειρίσεως των ειδών του Μονοπωλίου συμβάσεις ως και αι κατ’ ακολουθίαν των συμβάσεων τούτων συνταχθησόμεναι πράξεις παρατάσεως του χρόνου διαρκείας της Εταιρείας ταύτης απαλλάσσονται των τελών χαρτοσήμου και οιουδήποτε άλλου τέλους ή δικαιώματος υπέρ του Δημοσίου ως και παντός φόρου ή εισφοράς υπέρ τρίτων. Άρθρ.2.-1.Δι’ αποφάσεως του Υπουργικού Συμβουλίου εκδιδομένης κατόπιν προτάσεως του Υπουργού Οικονομικών δύναται όπως η ισχύς απασών των διατάξεων του Νόμου ΑΡΞΣΤ΄ του 1884 περί αποκλειστικού δικαιώματος εισαγωγής και πωλήσεως του φωτιστικού πετρελαίου εις το Κράτος, ως ούτος συνεπληρώθη και ετροποποιήθη δια μεταγενεστέρων Νόμων επεκτείνηται και εις τας από του έτους 1912 και εφεξής προσαρτηθείσας εις το Ελληνικόν Κράτος περιοχάς εξαιρέσει της Δωδεκανήσου. Η τοιαύτη επέκτασις της ισχύος των ανωτέρω διατάξεων δύναται να γίνηται και τμηματικώς κατά διαμερίσματα της Χώρας. Δια της αυτής αποφάσεως ορίζονται και τα  της αναθέσεως της διαχειρίσεως του φωτιστικού πετρελαίου εν ταις περιοχαίς εν αις επεκτείνεται το μονοπώλιον τούτου, εις την  εταιρείαν   Διαχειρίσεως   των    ειδών   του   Μονο(Αντί για τη σελ. 119(β) Σελ. 119(γ) Τεύχος Η101-Σελ. 103 .223. Εταιρεία Διαχειρήσεως Υπεγγύων Προσόδων 26.Δ.γ.10-11 πωλίου Ελληνικού Δημοσίου. Δια την τοιαύτην ανάθεσιν γίνεται ανάλογος αναπροσαρμογή της αμοιβής της Εταιρείας. Άρθρ.3.-Δια τα μέλη της Διευθύνσεως των εταιρειών περί ων ο Α.Ν. 2432/1940 περί καθορισμού ορίου ηλικίας επί των υπαλλήλων εταιρειών διαχειριζομένων δημόσια συμφέροντα ως ούτος ετροποποιήθη υπό του Ν.Δ. 1225/1944 περί τροποποιήσεως του Α.Ν. 2432/40 κλπ., ορίζεται όριον ηλικίας το 68ον έτος συμπεπληρωμένον. 